Ziemeļu sala
Šis raksts ir par salu Krievijā. Par salu Jaunzēlandē skatīt rakstu Ziemeļsala. Ziemeļu sala (krievu: Северный остров) ir Krievijai piederoša neapdzīvota sala Novaja Zemļas arhipelāgā Ziemeļu Ledus okeānā. Ietilpst Arhangeļskas apgabala administratīvajā teritorijā «Novaja Zemļa». Arhipelāga lielākā sala un Eiropas ceturtā lielākā sala. Vlisingenes rags salas ziemeļaustrumos ir Eiropas galējais austrumu punkts.